|  |  |
| --- | --- |
| **MESTNA OBČINA PTUJ**  ŽUPAN |  |

Številka: 478-135/2017

Datum: 3. 7. 2018

**MESTNEMU SVETU**

**MESTNE OBČINE PTUJ**

**Zadeva: Predlog Sklepa o prodaji dela nepremičnine katastrska občina 400 Ptuj parcela**

**486/33**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07)

in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17), predlagam mestnemu svetu v obravnavo in sprejem predlog Sklepa o prodaji dela nepremičnine katastrska občina 400 Ptuj parcela 486/33.

**Miran SENČAR,**

**župan Mestne občine Ptuj**

Priloga:

* predlog sklepa z obrazložitvijo

Predlog

Julij 2018

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj, na \_\_\_ seji, dne \_\_\_ julija 2018, na predlog župana sprejel naslednji

**S K L E P**

Proda se del nepremičnine katastrska občina 400 Ptuj parcela 486/33 (ID 951933), ki bo po pravnomočno zaključenem geodetskem postopku pridobil novo parcelno številko 486/81, v izmeri 217 m2.

Izhodiščna vrednost nepremičnine znaša 6.386,31 EUR (29,43 EUR/m2). V vrednosti ni zajet davek.

Prodaja navedene nepremičnine se v skladu s 54. členom Zakona o stvarnem premoženju države in samoupravnih lokalnih skupnosti opravi po metodi neposredne pogodbe.

Ta sklep prične veljati z dnem sprejema na Mestnem svetu Mestne občine Ptuj.

Številka: 478-135/2017

Datum:

O b r a z l o ž i t e v :

**a.) Pravna podlaga:**

Predlagana prodaja se bo izvedla v skladu z določili Zakona o stvarnem premoženju države in samoupravnih lokalnih skupnosti (Uradni list RS, št. 11/18) in Uredbe o stvarnem premoženju države in samoupravnih lokalnih skupnosti (Uradni list RS, št. 31/18) po metodi neposredne pogodbe. Po pravnomočno zaključenem geodetskem postopku bo namera o sklenitvi neposredne pogodbe objavljena na spletni strani Mestne občine Ptuj najmanj 20 dni pred nameravano sklenitvijo neposredne pogodbe in bo objavljena najmanj 20 dni. Prodajalec bo z zainteresiranimi osebami opravil pogajanja o ceni in o drugih pogojih pravnega posla. Navedena nepremičnina se bo prodala na podlagi Sklepa o določitvi skupne vrednosti nepredvidenih pravnih poslov, ki niso zajeti v Načrtu ravnanja z nepremičnim premoženjem Mestne občine Ptuj za leto 2018 (Ur. vestnik Mestne občine Ptuj, št. 2/18). Gradivo je predhodno obravnavala Komisija za ravnanje s stvarnim premoženjem Mestne občine Ptuj.

**b.) Predmet in obseg stvarnega premoženja:**

* Predmet prodaje bo novonastala nepremičnina v izmeri 217 m2, ki bo nastala po zaključenem parcelacijskem postopku parcele 486/33 k.o. 400 Ptuj, za katerega je elaborat že oddan na GURS.
* Nepremičnina se nahaja v območju stavbnih zemljišč, in sicer v območju proizvodnih dejavnosti – gospodarske cone; EUP: JE08-Ptuj-gospodarska cona 3.
* Prostorski izvedbeni akt: OPN

****

* Interes za nakup navedenega dela nepremičnine je izkazan s strani lastnika sosednje nepremičnine parc. št. 460 k.o. 400 Ptuj.
* Nepremičnina bo prodana po načelu videno kupljeno. Kupec bo s sklenitvijo pogodbe izrecno potrdil, da je seznanjen z dejanskim in pravnim stanjem predmetne nepremičnine, zato iz tega naslova zoper prodajalko ne bo mogel uveljavljati nobenih zahtevkov.
* Na delu nepremičnine, ki je namenjen prodaji, si bo Mestna občina Ptuj pridržala brezplačno služnostno pravico za potrebe vzdrževanja, popravila, obnove in nadzora izgrajene infrastrukture- cevovoda, ki služi odvajanju padavinskih voda iz zaledja in odvajanju razbremenjene mešanice komunalnih in padavinskih vod iz javne kanalizacije v času močnejših padavin.

**c.) Pravni pregled stanja stvarnega premoženja:**

Pri navedeni nepremičnini je na dan vpogleda v zemljiško knjigo (4.7.2018) vknjižena lastninska pravica v korist Mestne občine Ptuj do celote (1/1) in vpisana služnostna pravica podzemnega prečkanja vodotoka potopka Rogoznica za potrebe položitve vodovodnih cevi v korist Hypo nepremičnine d.o.o.

**č.) Ocenitev stvarnega premoženja:**

Cenilno poročilo je dne 3.8.2017 izdelala družba GIM OV d.o.o., Gregorčičeva ulica 11, 2000 Maribor.

Vrednost nepremičnine znaša v skladu z izdelanim cenilnim poročilom 6.386,31 EUR (29,43 EUR/m2).

**d.) Stroški pravnega posla:**

Kupec prevzame stroške davka, izdelave cenilnega poročila, notarskih storitev ter vknjižbe lastninske pravice na svoje ime in v svojo korist v zemljiški knjigi.

Na podlagi navedenega mestnemu svetu predlagam obravnavo in sprejem sklepa v predloženem besedilu.

Pripravila: Miran SENČAR,

Nina M. Ogrizek župan Mestne občine Ptuj